Наша падвор’е размяшчалася на вуліцы Суворава. Асаблівым попытам у яго гасцей карысталася выстаўка-продаж мёду, якую наладзіў НП “Браслаўскія азёры”. Ва-біла яна да сябе ласуноў, якія маглі пасмакаваць і набыць больш за 10 сартоў смачнага і карыснага мёду. Побач, седзячы за столікам, можна было падсілкавацца, бо ў палатцы Браслаўскага райпа прадаваліся напіткі, чыпсы, пячэнне, цукеркі, марожанае і іншыя прадукты харчавання. Тут жа жадаючыя набывалі браслаўскія сувеніры. Гасцей сустракала і выстаўка мясцовага дома рамёстваў, на якой хутка разыходзіліся вырабы з саломы, лазы, гліны майстроў клуба “Ля возера”. Ларыса Дарафейчык праводзіла там майстар-клас па дробнай глінянай пластыцы. А культурныя традыцыі Браслаўшчыны прадстаўлялі народныя ансамблі “Сябрына” Ахрэмаўскага ЦНК, “Відзаўчанка” Відзаўскага ГДК, а таксама ўдзельнікі мастацкай самадзейнасці Пагашчанскага СДК і Слабодкаўскага ЭЦ.